**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel.: 84/540-330 Fax: 84/540-332**

**e-mail:** **pgmh@balatonfoldvar.hu**

**ELŐTERJESZTÉS**

Balatonföldvár Város ÖnkormányzataKépviselő-testületének

2023. november 23. napján tartandó nyilvános ülésére

gépjármű hasznosítása tárgyában

Előterjesztést készítette: Mikóné Fejes Ibolya aljegyző

Véleményezésre, tárgyalásra megkapja: PGB

Döntéshozatal: Egyszerű többséggel

***Tisztelt Képviselő-testület!***

A Balatonföldvári Többcélú Kistérségi Társulás által fenntartott, az Emergency Service Kft. által ellátott orvosi ügyeleti ellátás megszűnt, a feladatot 2023. november 1. napjával az Országos Mentőszolgálat vette át.

Az ügyeleti feladatellátáshoz az önkormányzat által biztosított gépkocsi az Emergency Service Kft. üzemeltetésében volt, így a jármű más célú hasznosítása vált lehetővé.

A hasznosítás előkészítése érdekében az önkormányzat elvégeztette a jármű teljes körű értékelését, melynek dokumentációját az előterjesztéshez mellékeljük.

A jármű műszaki érvényessége lejárt. Az állapotfelmérés eredménye alapján 6-700.000 Ft javítási, helyreállítási költség merülhet fel.

Az értékelést végző Fodor Autó Kft. kérdésünkre közölte, hogy a járművet 1.900.000 Ft vételárért megvásárolná.

A kereskedőnek történő értékesítés mellett lehetőség van a jármű hirdetés útján történő értékesítésére (jelenlegi állapotában, vagy a műszaki érvényességét megújítva), illetve az önkormányzat szervezetén belül saját célra történő igénybevételére.

**Határozati javaslat A alternatíva**

**Balatonföldvár Város Önkormányzatának Képviselő-testülete, az önkormányzat tulajdonában lévő Dacia Daster típusú, NIL384 forgalmi rendszámú személygépkocsit, teljeskörű értékeléssel alátámasztott, 1.900.000 Ft vételárért értékesíti a Fodor Autó Kft. (8600 Siófok, Fő utca 264.) részére, felhatalmazza a polgármestert az adásvételi szerződés megkötésére.**

**Határozati javaslat B alternatíva**

**Balatonföldvár Város Önkormányzatának Képviselő-testülete, az önkormányzat tulajdonában lévő Dacia Daster típusú, NIL384 forgalmi rendszámú személygépkocsit hirdetményi úton értékesíti, a vételárat … Ft-ban határozza meg. A képviselőtestület felhatalmazza a polgármestert a hasznosításra vonatkozó lehetőségnek az önkormányzat honlapján, továbbá gépjármű értékesítéssel foglalkozó elektronikus hirdetési felületen való közzétételére, valamint a legkedvezőbb ajánlat alapján az adásvételi szerződés megkötésére.**

**Határozati javaslat C alternatíva**

**Balatonföldvár Város Önkormányzatának Képviselő-testülete, az önkormányzat tulajdonában lévő Dacia Daster típusú, NIL384 forgalmi rendszámú személygépkocsit nem kívánja értékesíteni, a járművet az önkormányzat szervezetében kívánja tovább hasznosítani, melynek érdekében a javítási és helyreállítási költségeket a műszaki érvényességi idő meghosszabbítása érdekében biztosítja.**

Felelős: Holovits György Huba polgármester

Határidő: 2023. december 31.

Balatonföldvár, 2023. november 16.

 Holovits György Huba

 polgármester

*Törvényességi ellenőrzésre bemutatva:*

*…………………………………*

 *Dr. Törőcsik Gabriella*

 *jegyző*